A BIZOTTSÁG HATÁROZATA
(2007. március 28.)
az Európai Halászati Alapot terhelő közösségi kötelezettségvállalási előirányzatoknak a 2007. január 1-jétől2013. december 31-ig tartó időszakra vonatkozó, tagállamok közötti indikatív felosztásáról szóló C(2006) 4332 végleges határozat módosításáról
(az értesítés a C(2007) 1313. számú dokumentummal történt)
(2007/218/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Halászati Alapról szóló, 2006. július 27-i 1198/2006/EK tanácsi rendeletre (1) és különösen annak 14. cikkére,
mivel:
(1)
A 2006. október 4-i C(2006) 4332 végleges bizottsági határozat a 2007. január 1-jétől2013. december 31-ig tartó időszakra vonatkozóan rögzítette a „nem konvergencia-célkitűzés” alapján az Európai Halászati Alapból (a továbbiakban: EHA) támogatható térségeknek szánt közösségi kötelezettségvállalási előirányzatok, a „konvergencia-célkitűzések” alapján az EHA-ból támogatható térségeknek szánt közösségi kötelezettségvállalási előirányzatok, és az EHA-ból finanszírozandó teljes közösségi kötelezettségvállalási előirányzat tagállamok közötti indikatív felosztását.
(2)
Azzal a céllal, hogy 2013-ig Bulgária és Románia is részesülhessen a EHA támogatásából, Bulgária és Románia vonatkozásában meg kell határozni a „konvergencia-célkitűzések” alapján az EHA-ból támogatható térségeknek szánt közösségi kötelezettségvállalási előirányzatok, és az EHA-ból finanszírozandó teljes közösségi kötelezettségvállalási előirányzat indikatív összegét.
(3)
A C(2006) 4332 végleges határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A C(2006) 4332 végleges határozat I. melléklete helyébe az e határozathoz csatolt I. melléklet lép.
2. cikk
Ennek a határozatnak a tagállamok a címzettjei.
Kelt Brüsszelben, 2007. március 28-án.